Okresná prokuratúra Čadca 
Slovenských dobrovoľníkov 2749/12 A, 022 74 Čadca 4

Sp. zn. : Pv 179/15/5502	Čadca, 3.6.2015
EEČ : 2-37-124-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 8,42 € 
b.	Peňažná suma určená na všeobecne prospešné účely: 40,00 € 
c.	Konkrétny adresát peňažnej sumy určenej na všeobecne prospešné účely: XXXXXXXX, IČO: XXXXX, číslo účtu: SXXXXX, 20,00 €
d.	Suma odovzdaná štátu na peňažnú pomoc obetiam trestnej činnosti: 20,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom XXXXX pod spisovou značkou OXXXXX
Skutková veta:
dňa 14.02.2015 v čase okolo 16:45 hod. odcudzila v obchodnom dome XXXXXdca, 1 kus čokoládovej tyčinky Amareto 10, 1 kus 100 g čokoládovej tyčinky Mint, 1 kus 100 g čokolády Mozart, 1 kus 180 g syru Le Roudou, 1 kus syr MC Camemb. a 1 kus pernikového srdca, čím poškodenému spotrebnému družstvu XXXXXXXXX spôsobila odcudzením veci škodu v sume 8,42 €, pričom sa skutku dopustila po tom ako bola dňa 10.02.2015 pre obdobný priestupok proti majetku podľa § 50 ods. 1 zákona č. 372/1990 Zb. o priestupkoch prejednaná v blokovom konaní XXXXX za čo jej bola uložená bloková pokuta v sume 10 € a to pod číslom bloku XXXXX XXXXX.
Právna veta:
pretože sa schválil zmier medzi obvineným a poškodeným

Odôvodnenie: 
	Uznesením povereného príslušníka Obvodného oddelenia PZ v XXXXX pod sp. zn. XXXXX zo dňa 14. februára 2015 bolo podľa § 199 ods. 1 Trestného poriadku začaté trestné stíhanie a zároveň podľa § 206 ods. 1 Trestného poriadku vznesené obvinenie XXXXX pre prečin krádeže podľa § 212 ods. 2 písmeno f) Trestného zákona na tom skutkovom základe, ako je uvedené vo výrokovej časti predmetného uznesenia

	Podľa § 220 ods.1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Prečinu krádeže podľa § 212 ods. 2 písmena f) Tr. zák. sa dopustí ten, kto si prisvojí cudziu vec tým, že sa jej zmocní a bol za obdobný čin v predchádzajúcich dvanástich mesiacoch postihnutý,  začo sa potrestá trestom odňatia slobody až na dva roky.

	Preskúmaním príslušného spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.

	Obvinená XXXXX uzatvorila dňa 31. marca 2015 s poškodeným , prostredníctvom probačného a mediačného úradníka Okresného súdu v Čadci, dohodu o zmieri, v rámci ktorej obvinená XXXXX vyhlásila, že spáchala skutok tak ako je uvedené vo výrokovej časti tohto uznesenia, pričom skutok napĺňa znaky skutkovej podstaty prečinu krádeže podľa § 212 ods. 2 písmeno f)  Trestného zákona.

	Obvinená XXXXX slobodne, vážne, zrozumiteľne a určito vyhlásila, že spáchala skutok, za ktorý je trestne stíhaná a napokon dňa 25. mája 2015 uhradila do pokladne Okresnej prokuratúry v Čadci peňažnú sumu vo výške 40,-€, určenú na všeobecne prospešné účely pre XXXXX XXXXX sume 20,00 € a na peňažnú pomoc obetiam trestnej činnosti v sume 20,00 €. Táto suma je primeraná závažnosti spáchaného trestného činu. 

	Obvinená XXXXX svojho konania úprimne oľutovala, poškodenému sa ospravedlnila, spôsobenú škodu mu uhradila v celom rozsahu a poškodený si v trestnom konaní voči obvinenej neuplatnil žiadny iný nárok na náhradu škody spôsobenej trestným činom.

	Obvinená a poškodený s týmto spôsobom vybavenia veci vyslovili súhlas. 

	Podľa § 215 ods. 1 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným.

	Vzhľadom na vyššie uvedené ako i na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospela k záveru, že takýto spôsob rozhodnutia je dostačujúci a preto som rozhodla tak, ako je uvedené vo výrokovej časti tohto uznesenia a podľa § 220 ods. 1 Trestného poriadku som schválila zmier medzi obvinenou XXXXX a poškodeným a následne som podľa § 215 ods. 1 písm. g) Trestného poriadku zastavila trestné stíhanie proti obvinenej XXXXX.

Poučenie: 
Proti tomuto uzneseniu sťažnosť nie je prípustná

JUDr. Monika Koteková
prokurátorka